Ravindahasa na hisatra alaina any anaty dobo na any an-dohasaha no akora ampiasaina. Tsy mifidy fotoana handrariana ny vehivavy ao mandoto fa rehefa tsy misy asa aman-draharaha dia mikatroka avy hatrany, saingy miankina amin’ny fisian’ny akora ampiasaina. Rehefa reraky ny lahasa eny an-tsaha izy dia miala sasatra amin’ny fandrariana. Ataony daholo izay karazana rary rehetra sy izay ilainy ao amin’ny an-tokantranony toy ny tsihy, harona, tanty. Tsy amidy ny rary ataon’izy ireo amin’ny ankapobeny fa ampiasaina amin’ny fiainana andravanandro sy amin’ny fotoam-panangonam-bokatra toy ny famoriana katsaka, fihadiana mangahazo, fanaovam-bary mbola manavanana azy ireo ihany koa ny rary tandroho ampiasaina amin’ny fanihifana pirina eny an-tanimbary sy ny trondro. Ireo asa tanana ireo dia asa sahaza ny vehivavy amin’ny maha ravaky ny tokantrano azy satria tsy mitaky herim- batana be loatra. Tsy ireo vehivavy rehetra ao mandoto no manana an’izay fahaiza-manao izay fa ny ampahany. Amin’izany dia sady mamboly sy miompy izy ireo no manao asa tanana. Tsy ny vehivavy ihany no manan-talenta fa eo koa ny fahafehezan’ny lehilahy ny tontolo manodidina azy. Ny tokantrano tsirairay dia mila trano fonenana ka ny lehilahy no iankinany. Miezaka mafy izy amin’ny fanatontosana izany. Ho an’ireo izay tsy manana fahafahana manao trano biriky kosa dia manao trano antsoina hoe totorano izany hoe lemana ny fotaka ary avela hilona mandritra ny andro vitsivitsy sy avadibadika matetika avy eo, izay voa hananganana rindrina rehefa hita fa mahatratra ny fepetra takiana amin’ny kalitaon’ny feta azo pondepondesina amin’ny tanana. Eo ohatra ny fanaovana biriky hananganana trano ho an’ireo manan-katao. Manaraka izany, raha ny rary tsihy sy ny tefy tanimanga no manavanana ny vehivavy, ny lehilahy kosa mba kinga amin’ny rafi-kazo sy ny tefy vy. Mampidi-bola izany ankoatra ny fambolena. Angady, sarety, fanaka ao an-tokantrano toy ny seza, latabatra, fitahirizana akanjo no vokariny amin’izany. Hita ho samy manana ny talentany mampiavaka azy ny tsirairay na teo amin’ny fandravahana ny tokantrano na ho fitadiavam-bola mihitsy aza izany. Tsy miraviravy tanana ny mponina ao mandoto amin’ny fanaovan-taozavatra. 1 4 4 ny tsena ny fisian’ny tsena dia antoka iray ahafahana manitatra ny fiainam-piainam- piarahamonina sy mampivelatra ny toekarena. Iaraha-mahalala fa ny tsena dia sehatra iray ihaonan’ny karazan’olona maro samy hafa ifandraisan’ireo mpividy sy mpivarotra avy amin’ny lafy efatra, anakalozana ny vokatra sy ny vola ka isian’ny antsoina hoe adivarotra. Mampalaza an’i mandoto amin’ny lafiny ara- barotra ny fananany tsena midadasika, ankalamanjana isaky ny alarobia. Tsena mahafeno ny fepetra maha tsena lehibe azy satria ahitana ireo karazana entana filan’ny mponina amin’ny fiainana andavanadro. Ka amin’izany dia sady afaka mivarotra ireo vokatry ny tany sy ny asa tanany ny mponina no mividy ihany koa ireo entina ilaina amin’ny fiainana andavanandro. Ezahin’ny mponina ao mandoto ny fampiroboroboana ny toe-karena ao aminy, amin’ny alalan’ny filofosana sy fameloma-maso amin’ny fambolena, ny fiompiana, ny taozavatra. Ny fifamenoan’ny vokatra azo avy amin’ireo no miantoka ny fandrosoana ara- karena, izay milina lehibe mampandeha ny fiainam-piarahamonina amin’ny ankapobeny. 1 5 ny fiarahamonina ny fiarahamonin’ny olombelona dia voafehin’ny fifanarahana. Amin’izany dia misy fandaminana manokana ataon’ny mpiara-monina mikasika ny fifandraisan’izy samy izy sy ny fifandraisana amin’ny manodidina. Misy ihany koa endri-javatra iraisan’ny mpiara-monina ka mampitovitovy ny rehetra, nefa mampiavaka azy amin’ny fiarahamonina hafa. Anisan’izany, ny firafitry ny tanàna, ny endriky ny trano sy ny karazany. Mampiavaka ny fiarahamonin’i mandoto ireo rehetra ireo. 1 5 1 ny amin’ny tanàna hafa kely ny endriky ny tanàna ao mandoto raha ny firafiny no jerena. Mahatratra 2km eo ho eo ny halavany izay mitomandavana miantsinana sy miankandrefana. Eo amin’ny 1km eo ho eo kosa ny sakany. Mamakivaky ny tanàna miankandrefana, ny lalam-pirenena fahaefatra ambitelopolo mihazo an’ny miandrivazo. Amin’ny ilany avaratry ny tanana manamorona ny tobin’ny mpitandro filaminana no misy ny kianja midadasika filalaovam-baolina. Izay ivon-toeram-panatanjahan-tena sy hampisehoana rindran-kira. Malalaka koa ny anjara tokotanin’ny fianakaviana tsirairay raha ny ankapobeny no jerena, ka tsy dia mifaneritery loatra ny trano. Voavoly hazo fihinam-boa isan-karazany toy ny manga, zavoka, goavy ny tokotany sasantsasany, ka sarona ao anaty ravin-kazo ny tanàna. 1 5 2 ny endriky ny trano sy ny karazany manana ny mampiavaka azy manokana ny ao mandoto raha ny momba ny trano fonenana no asian-teny. Tsy mba misy zotra tokana ironany ny fitodiky ny trano ao an-tanàna. Amin’ny ankapobeny dia mitodika amin’ny arabe, na amin’ny lalan-kely eo anoloany ny trano tsirairay. Araka izany, dia tsy voafehin’ny hoe miankandrefam-baravarana ny